Erik Kruskopf

Erik Georg Ragnar Kruskopf (s. 29. elokuuta 1930 Helsinki) on suomalainen taidehistorioitsija ja taidekriitikko. Hän on koulutukseltaan filosofian tohtori, ja hän toimi Suomenlinnan Pohjoismaisen Taidekeskuksen johtajana vuodesta 1978–1986. Hän on tutkinut nonfiguratiivisen muotokielen syntymistä 1900-luvun alun maalaustaiteessa. Hän on myös kirjoittanut ja toimittanut runsaasti teoksia muun muassa monista taiteilijoista.Facta 2001, osa 9, p. 194. WSOY 1981.

Kruskopf väitteli tohtoriksi vuonna 1976 taidehistoriallisella tutkimuksella Shaping the Invisible (1976), jossa hän käsitteli abstraktin maalaustaiteen syntyä 1908–1919. Hän oli vuosina 1956–1978 Hufvudstadsbladetin palveluksessa, 1986–1990 Suomen Ranskan-instituutin asiamies ja 1990–1996 Pro Artibus -säätiön projektipäällikkö.

 Lähteet 

Luokka:Suomalaiset taidehistorioitsijat
Luokka:Vuonna 1930 syntyneet
Luokka:Elävät henkilöt